Daou skipailh, paotred ha merched asambles pe merched nemetken, a ranke diskouez o ampartiz. Un toull ront a oa kleuziet en douar, 15 sm e skin hag 20 sm e donder, gant ur vaz pe ur gontell. Goude  bezañ levnet an toull, e oa roet dar choarier kentañ pevar kraoñ gant pep skipailh. Ret e oa dezhañ en em lechiañ daou vetr eus an toull ha klask teurel an eizh kraoñ asambles e-barzh. Ma teue a-benn da lakaat pevar kraoñ dan nebeutañ e-barzh, ech ae ar maout gantañ hag e skipailh a zastume an eizh kraoñ. Pe anez e oant roet dar skipailh all.